**מסמך הבהרות מס' 2**

**תשובות לשאלות הבהרה נוספות**

**מכרז פומבי מס' 09/2023 לביצוע עבודות פיתוח באזור התעשיה תימורים בקריית מלאכי**

1. בהתאם להוראות המכרז וכל דין, מתכבדת העירייה להשיב לפניות ושאלות ההבהרה שהתקבלו במועד שנקבע לכך, כדלהלן.
2. מסמך הבהרות זה מהווה חלק בלתי נפרד ממסמכי המכרז ויש לקרוא את הוראות המכרז ונספחיו בהתאם לשינויים או להבהרות המפורטות במסמך ההבהרות.
3. יש לצרף נספח הבהרות זה ליתר מסמכי המכרז כשהוא חתום בתחתית כל עמוד ע"י המציע.
4. העירייה תהיה רשאית להוסיף ולפרסם הבהרות נוספות מיוזמתה ועד למועד האחרון להגשת ההצעות. באחריות המשתתפים להתעדכן בפרסומים מעת לעת ועד למועד האחרון להגשת ההצעות.

|  |  |  |  |  |
| --- | --- | --- | --- | --- |
| **מס'** | **הזמנה / מפרט / חוזה** | **סעיף** | **פירוט השאלה** | **תשובה** |
| 1 | חוזה | 2.5 עמ' 19  תנאי סף | בסעיף זה נדרש מהמציע להציג מחזור כספי של 50,000,000 בכל אחת מהשנים 18-22, לחברתנו מחזורים גדולים מזה למעט בשנה 18.  כמוכן לחברתנו יש סיווג קבלני ג 5 בענף 200 ו- ב5 בענף 260 שכן שניהם חיוניים מאוד עבור מכרז זה. בנוסף, לחברתנו ציוד הנדסי רב והון אנושי מובחר.  נבקש לאפשר אחת מהחלופות לסעיף זה   1. למציע מחזור שנתי 45,000,000 בכל אחת מהשנים לעיל 2. למציע ממוצע הכנסות של 60,000,000 בשנים אלו | בתשובות לשאלות הבהרה שפורסמו באתר העירוני ביום 08.03.23, העירייה **הקלה בתנאי סף 2.5** וקבעה כך:  **"מחזור כספי**  **למציע מחזור הכנסות בסך של לפחות 47,000,000 ₪ וזאת בכל אחת מהשנים הבאות : 2018 , 2019, 2020, 2021, 2022 .**  **לצורך הוכחת תנאי זה על המציע לצרף את נספח 1.6 המצ"ב מאושר וחתום ע"י רו"ח .**  יובהר כי בהתאם לשינוי בתנאי סף 2.5, ישונה נספח 1.6 כך שבמקום "50,000,000 ₪" יבוא: "47,000,000 ₪"  אין שינוי נוסף בתנאי 2.5. |

|  |  |  |  |  |
| --- | --- | --- | --- | --- |
| 2 | ערבות הצעה לתאגיד תמר | סעיף 15.1.1 עמוד 128 ועמוד 139 | בחוברת המכרז בעמודים המצויינים רשום בעמוד 128 כי תוקף הערבות הינה עד ה 10.06.2023 ובעמוד 139 בנוסח ערבות ההצעה רשות כי תוקף הערבות הינה עד 01.06.2023 מה נכון מבינהם?  מבקשים לקבל תשובה מהירה בבקשה לוקח זמן לבנק להכין ערבויות | יובהר כי תוקף ערבות ההצעה לתאגיד ת.מ.ר יהיה לפחות עד ליום 10.06.2023.  במקום "01.06.2023" המופיע בעמוד 130 יבוא "10.06.2023".  מובהר בזאת כן, כי בכל הנוגע לערבויות ההצעה למכרז הרי שערבות שתהא בסכום גבוה מהנדרש או ערבות שאינה צמודה למדד או צמודה לכל חודש אחר או ערבות לתקופה מאוחרת מהתקופה שנדרשה, תיחשב כערבות תקינה לכל דבר ועניין. |
| 3 | דרישות תנאי סף | מסמך 1.7 המלצה עמוד 28 | אתם מבקשים כמה וכמה המלצות רק על גבי נספח 1.7 , בכל מכרז מבקשים נוסח המלצה מסויים ולמזמיני עבודה כבר נמאס לחתום כל פעם על המלצות חדשות, קיים לנו המלצות ממזמיני עבודה אחרים והמלצות כלליות לפרוייקטים שביצענו עם הנתונים המפורטים לפי נספח 1.7 אנו מבקשים כי יהיה אפשר להגיש את ההמלצות בנוסח אחר אשר כולל את כל הנתונים המופיעם בהמלצה שלכם פשוט בפורמט/ניסוח אחר | אין שינוי בסעיף |
| 4 | הזמנה להציע הצעות | 1.1.4 | לאור העובדה כי אין התייחסות ספציפית לתוכניות שצורפו במסגרת מסמכי המכרז ככאלו שיש לצרפם למעטפה השנייה, המזמין מתבקש להבהיר באם לצרכי הוכחת תנאי זה, מספיק לצרף  רשימת תוכניות חתומה או שמא נדרש לצרף את התוכניות חתומות בכללותן? | יובהר כי המציע אינו חייב לצרף את תכניות המכרז להצעתו.  עוד מובהר בזאת כי הגשת ההצעה מהווה אישור והסכמה של המציע כי הוא ראה קרא ובדק את כל תכניות המכרז המפורסמות באתר העירוני כנספח למכרז זה. |

|  |  |  |  |  |
| --- | --- | --- | --- | --- |
| 5 | מסמך ד'- עבודות מים וביוב הוראות כלליות | 5.2 | חברתנו ביצעה עבודות הנחת קווי מים וביוב כנדרש במסגרת תנאי הסף למכרז עבור תאגידי מים אולם עשתה כן, במסגרת התקשרויות עם גופים ציבוריים כהגדרתם להלן:  **"גוף ציבורי**"-משמע מדינת ישראל, יחידת סמך, חברות ממשלתיות, רשויות ציבוריות, רשויות מקומיות ותאגידים עירוניים.  נוכח האמור, נבקש כי המזמין יאפשר הצגת פרויקטים להנחת קווי מים ו/או ביוב שבוצעו עבור גופי ציבוריים ולא רק עבור תאגידי מים וביוב. | **העירייה ותאגיד ת.מ.ר החליטו להקל בתנאי סף 5.2 (בעמ' 126) כפי שיובא כדלקמן. בהתאם לכך העיריה תפרסם כי ביצעה הקלה בתנאי סף 5.2 ובהתאם לכך תפרסם את המועדים החדשים הנוגעים למכרז. יש לעקוב באתר העירוני אחרי פרסומי העירייה.**  תנאי סף 5.2 לאחר הקלה יהיה כדלקמן:  " 5.2. קבלן שביצע בעצמו, עבור "גוף ציבורי", לפחות ארבעה (4) פרויקטים להנחת קווי מים ו/או ביוב כמתואר במכרז, שביצועם הסתיים במהלך (4) ארבע השנים (2021, 2020, 2019, 2018) שקדמו למועד פרסום המכרז, בהיקף שלא יפחת מ-2,500,000 ₪ (שתי מליון וחמש מאות אלף ש"ח) לא כולל מע"מ, בכל אחד מהפרויקטים."  הגדרת "גוף ציבורי" לענין תנאי סף זה- משמע מדינת ישראל, יחידת סמך, חברות ממשלתיות, רשויות ציבוריות, רשויות מקומיות ותאגידים עירוניים. |
| 6 | ערבות מכרז |  | הניסוח בדבר סכום הערבות שיש להגיש אינו ברור. כתוב שהערבות לא תפחת ממיליון שקל. אבל לא כתוב מה הסכום המדוייק שכן יש לרשום בכתב הערבות.  האם מספיק לרשום ערבות של מיליון שקל? או שיש לרשום סכום אחר? | הניסוח ברור. ראו בין היתר תנאי סף בסעיף 2.4.1 (עמ' 18 למסמכי המכרז). יובהר שוב כי בכל הנוגע לערבויות ההצעה למכרז הרי שערבות שתהא בסכום גבוה מהנדרש או ערבות שאינה צמודה למדד או צמודה לכל חודש אחר או ערבות לתקופה מאוחרת מהתקופה שנדרשה, תיחשב כערבות תקינה לכל דבר ועניין. |

|  |  |  |  |  |
| --- | --- | --- | --- | --- |
| 7 | ערבות של התאגיד מים | סעיף 15 | בסעיף 15 למסמכי המכרז כתוב שהתוקף הוא עד 10.6.23 בעוד בנוסח שצורף כתוב שהתוקף הוא עד 1.6.23 | יובהר כי תוקף ערבות ההצעה לתאגיד ת.מ.ר יהיה לפחות עד ליום 10.06.2023.  במקום "01.06.2023" המופיע בעמוד 130 יבוא "10.06.2023".  מובהר בזאת כן, כי בכל הנוגע לערבויות ההצעה למכרז הרי שערבות שתהא בסכום גבוה מהנדרש או ערבות שאינה צמודה למדד או צמודה לכל חודש אחר או ערבות לתקופה מאוחרת מהתקופה שנדרשה, תיחשב כערבות תקינה לכל דבר ועניין. |

העירייה תהיה רשאית להוסיף ולפרסם מסמכי הבהרה שונים מיוזמתה, עד למועד האחרון להגשת ההצעות. על המשתתפים להתעדכן באתר העירייה ובמסמכי המכרז המתפרסמים מעת לעת על-ידי העירייה.

**עיריית קריית מלאכי**

**חתימה המציע: \_\_\_\_\_\_\_\_\_\_\_\_\_\_\_**

**(יש לצרף ליתר מסמכי ההצעה)**